รัฐบาลไทย-ข่าวทำเนียบรัฐบาล-นายกฯ ตรวจเยี่ยมอ่างเก็บน้ำหนองปลาไหล จ.ระยอง ติดตามระบบการบริหารจัดการน้ำของอ่างเก็บน้ำให้รองรับ EEC ยืนยันรัฐบาลให้ความสำคัญเรื่องการใช้น้ำทั้งภาคอุตสาหกรรม-เกษตรกรรม
วันเสาร์ที่ 4 พฤศจิกายน 2566
04/11/2566
นายกฯ ตรวจเยี่ยมอ่างเก็บน้ําหนองปลาไหล จ.ระยอง ติดตามระบบการบริหารจัดการน้ําของอ่างเก็บน้ําให้รองรับ EEC ยืนยันรัฐบาลให้ความสําคัญเรื่องการใช้น้ําทั้งภาคอุตสาหกรรม-เกษตรกรรม
นายกฯ ตรวจเยี่ยมอ่างเก็บน้ําหนองปลาไหล จ.ระยอง ติดตามระบบการบริหารจัดการน้ําของอ่างเก็บน้ําให้รองรับ EEC ยืนยันรัฐบาลให้ความสําคัญเรื่องการใช้น้ําทั้งภาคอุตสาหกรรม-เกษตรกรรม ย้ําทุกภาคส่วนต้องร่วมมือจัดหาแหล่งน้ํา เพื่อยกระดับชีวิตความเป็นอยู่ของประชาชน
วันนี้ (4 พ.ย. 66) เวลา 13.30 น. ณ อ่างเก็บน้ําหนองปลาไหล อําเภอปลวกแดง จังหวัดระยอง นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง และคณะ ตรวจเยี่ยมอ่างเก็บน้ําหนองปลาไหล และติดตามระบบการบริหารจัดการน้ําของอ่างเก็บน้ําให้รองรับเขตเศรษฐกิจพิเศษภาคตะวันออก (EEC) นายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปสาระสําคัญ ดังนี้
นายกรัฐมนตรีรับฟังบรรยายสรุปแผนการพัฒนาแหล่งน้ํารองรับเขตเศรษฐกิจ EEC จากนายสุรสีห์ กิตติมณฑล เลขาธิการสํานักงานทรัพยากรน้ําแห่งชาติ (สทนช.) รวมทั้งรับฟังสรุปสถานการณ์น้ําและการบริหารจัดการน้ํารับมือผลกระทบจาก El Nino แผนพัฒนาแหล่งน้ําในอนาคตในพื้นที่ EEC จากผู้อํานวยการสํานักงานชลประทานที่ 9 โดยนายกรัฐมนตรีย้ําว่า ปัญหาเรื่องน้ําเป็นปัญหาที่ทุกคนตระหนักดี ทั้งปัญหาน้ําท่วมและน้ําแล้ง รวมถึงการขาดแคลนน้ําในการใช้ในภาคอุตสาหกรรม ในบางพื้นที่ ซึ่งการใช้น้ํามีความสําคัญอย่างมากสําหรับประชาชน ทั้งด้านอุปโภคบริโภค ด้านการเกษตร การรักษาระบบนิเวศ และภาคอุตสาหกรรม ซึ่งพื้นที่ EEC ถือเป็นจุดยุทธศาสตร์ที่สําคัญของประเทศ เป็นพื้นที่ที่ต้องโฟกัส การใช้น้ําทั้งภาคอุตสาหกรรมและภาคเกษตรกรรม ที่มีความต้องการใช้น้ําสูง ทั้งนี้ ปัญหาของขัดแย้งของประชาชนในอนาคตที่จะเกิดขึ้น เกี่ยวกับปัญหาการแย่งน้ําระหว่างภาคเกษตรกับภาคอุตสาหกรรมก็เป็นเรื่องสําคัญ ซึ่งรัฐบาลตระหนักและให้ความสําคัญอย่างมาก โดยสิ่งที่หน่วยงานที่เกี่ยวข้องได้นําเสนอมีหลายประเด็น ทั้งแผนการพัฒนารองรับความต้องการน้ํา การเชื่อมต่อท่อส่งจ่ายน้ํา เชื่อว่าทุกหน่วยงานได้ทําการศึกษามาดี
อย่างไรก็ตาม การที่รัฐบาลนี้เข้ามาบริหารในช่วง 2 เดือนที่ผ่านมา อีกหนึ่งเรื่องที่รัฐบาลให้ความสําคัญอย่างมาก คือการเชิญนักลงทุนเข้ามาลงทุนในประเทศไทย ดังนั้น การเตรียมความพร้อมในด้านน้ําและพลังงานสะอาดก็เป็นเรื่องที่มีความสําคัญในการที่จะดึงดูดและสร้างความเชื่อมั่น ให้นักลงทุนเข้ามาลงทุนในประเทศไทยให้มากขึ้น ดังนั้น จึงยอมไม่ได้ที่จะให้เกิดเหตุการณ์ที่จะขาดแคลนน้ําเกิดขึ้น ซึ่งเรื่องนี้ต้องอาศัยการทํางาน ร่วมกันของทุกภาคส่วน ทั้งฝ่ายปกครอง สทนช. กรมชลประทาน กระทรวงอุตสาหกรรม บีโอไอ ทั้งนี้ การที่ทุกหน่วยงานที่เกี่ยวข้องได้มีแผนงานมานําเสนอวันนี้เป็นเรื่องที่ดี และไม่อยากให้ความล่าช้าเกิดขึ้นในการบริหารจัดการเรื่องนี้ ดังนั้น หากมีปัญหาติดขัดในเรื่องใดรัฐบาลพร้อมที่จะบริหารจัดการตรงนี้ให้ดี นอกจากนี้ นายกรัฐมนตรีย้ําว่าการสื่อสารกับประชาชนก็เป็นเรื่องสําคัญ อยากให้มีการสื่อสารที่ดีขึ้นเพื่อไม่ให้เกิดความขัดแย้งในการแย่งน้ําเกิดขึ้น หากตรงไหนมีปัญหาเกิดขึ้นขอให้แจ้งมาได้
นายกรัฐมนตรีย้ําถึงเรื่องของการจัดหาแหล่งน้ําต่าง ๆ การขุดเจาะและการเชื่อมโยงส่งน้ําว่าล้วนเป็นเรื่องสําคัญ การลงทุนครั้งนี้มั่นใจว่าจะคุ้มค่าและเป็นประโยชน์ต่อประเทศชาติสูงสุด ซึ่งหากไม่ทําตรงนี้ ก็ไม่สามารถยกระดับชีวิตความเป็นอยู่ของประชาชนและหลุดจากกับดักรายได้ปานกลางได้ และในอนาคตที่จะเดินหน้าไปด้วยกัน เรื่องนี้เป็นเรื่องที่รัฐบาล ภาคเอกชน รัฐวิสาหกิจ หน่วยงานรัฐ ต้องให้ความสําคัญ
นายกรัฐมนตรียังกล่าวถึงการลงพื้นที่ EEC ครั้งแรกวันนี้ว่า รู้สึกดีใจที่ทุกภาคส่วนมาร่วมมือกัน ซึ่งเรื่องน้ําก็เป็นอีกเรื่องหนึ่งที่มีความสําคัญที่ได้มีการหยิบยกมาพูดคุยกัน พร้อมกล่าวว่าจะกลับมาที่นี่อีกใน 60 วันข้างหน้า เพื่อมาดูเรื่องการแก้ไขเรื่องความขัดแย้งที่ยังไม่ถูกบริหารจัดการไป ยืนยันว่ารัฐบาลให้ความสําคัญกับเรื่องนี้ และจะทํางานอย่างรวดเร็วฉับไว และตอบโจทย์พี่น้องประชาชนและนักลงทุนต่างชาติที่จะมาลงทุนในประเทศด้วย
จากนั้น นายกรัฐมนตรีดูสถานีสูบน้ําหนองปลาไหล 1 และติดตามสถานการณ์น้ําในอ่างเก็บน้ําหนองปลาไหล พร้อมยังได้ติดตามความก้าวหน้าข้อสรุปการแก้ไขปัญหาการบริหารจัดการน้ําโครงการท่อส่งน้ําภาคตะวันออก หรือท่อส่งน้ําอีอีซีระหว่างบริษัท วงษ์สยามก่อสร้าง จํากัด ผู้รับสัมปทานรายใหม่ และบริษัท จัดการและการพัฒนาทรัพยากรน้ําภาคตะวันออก จํากัด (มหาชน) หรืออีสท์วอเตอร์ ผู้รับสัมปทานรายเดิม
นายกรัฐมนตรีกล่าวย้ําว่า เรื่องน้ําเป็นเรื่องที่สําคัญ ในอดีต รัฐบาลมีความพยายามที่จะแก้ไขปัญหาเรื่องน้ําให้เพียงพอกับความต้องการของภาคอุตสาหกรรม โดยเฉพาะอย่างยิ่งในการเดินทางไปเชิญนักลงทุนต่างประเทศให้มาลงทุนในประเทศไทย สองเรื่องหลักที่เขาสนใจคือเรื่องพลังงานไฟฟ้าสะอาด กับเรื่องการมีน้ําใช้อย่างเพียงพอในภาคอุตสาหกรรม แต่ปฏิเสธไม่ได้ว่ามีปัญหาอยู่บ้างในเรื่องของการปั๊มน้ําเข้ามาจากแหล่งต่าง ๆ และเรื่องการจัดส่งน้ําที่ภาคเอกชนอาจจะมีความไม่เข้าใจกันเกิดขึ้นเป็นความขัดแย้ง วันนี้จากการร่วมมือกัน โดยการแก้ไขปัญหาจากเลขาธิการ EEC ที่ได้นําสองภาคส่วนคือ บริษัท วงษ์สยามก่อสร้างฯ และบริษัท อีสต์วอเตอร์ ที่มีความไม่เข้าใจกันเกิดขึ้น แต่ตอนนี้มีการแก้ไขปัญหาตรงนี้เรียบร้อยแล้ว นายกฯ จึงมาเป็นสักขีพยานว่า ณ เวลานี้ที่สื่อมวลชนให้ความสําคัญมีการเขียนข่าว เสนอแนะข้อมูลมาตลอด 2-3 ปีที่ผ่านมา บัดนี้ มีข้อยุติในการร่วมมือของทั้งสองฝ่ายแล้ว โดยทั้งสองฝ่ายมีความยินดีที่จะทํางานร่วมกันเพื่อให้ก้าวข้ามปัญหาการขาดแคลนน้ําในภาคส่วนนี้ไปได้ ซึ่งตรงนี้จะให้ความมั่นใจกับนักลงทุนที่รัฐบาลจะไปเชิญให้มาลงทุนในประเทศไทย ว่าปัญหาเหล่านี้จะไม่เกิดขึ้นในอนาคต โดยนายกรัฐมนตรีในนามของรัฐบาลไทย ขอบคุณทั้งสองบริษัทที่เห็นแก่ประโยชน์ของประเทศชาติเป็นหลัก เรื่องเล็กๆ น้อยๆ ขอให้ลืมไป ขอให้ทุกคนร่วมกันช่วยพัฒนาประเทศให้เดินไปข้างหน้าให้ได้
สําหรับอ่างเก็บน้ําหนองปลาไหล เป็นโครงการซึ่งตั้งเป้าหมายที่จะเก็บน้ําไว้ใช้ในการพัฒนาอุตสาหกรรมของแผนพัฒนาอุตสาหกรรมหลัก พื้นที่บริเวณชายฝั่งทะเลตะวันออกและจะทําหน้าที่ส่งน้ําไปใช้ในการเพาะปลูกที่อําเภอบ้านค่าย จังหวัดระยอง พื้นที่ส่งน้ําประมาณ 30,000 ไร่ ทดแทนน้ําที่เคยส่งไปจากอ่างเก็บน้ําดอกกราย ซึ่งขณะนี้ถูกส่งไปที่นิคมอุตสาหกรรมมาบตาพุด และมีแผนที่จะส่งไปยังอําเภอสัตหีบ จังหวัดชลบุรี เพื่อเป็นการขยายพื้นที่อุตสาหกรรม โดยน้ําจากอ่างเก็บน้ําของโครงการหนองปลาไหล จะใช้สนับสนุนในกรณีที่อ่างเก็บน้ําดอกกรายไม่เพียงพอที่จะส่งให้พื้นที่ของนิคมอุตสาหกรรม และจะส่งไปยังอ่างเก็บน้ําหนองค้อ อําเภอศรีราชา เพื่อใช้สําหรับนิคมอุตสาหกรรมแหลมฉบัง อีกทั้งยังช่วยบรรเทาอุทกภัยในลุ่มน้ําระยอง และเป็นแหล่งเพาะพันธุ์สัตว์น้ําจืดของภาคตะวันออกอีกแห่งหนึ่ง รวมทั้งเป็นแหล่งท่องเที่ยวและพักผ่อนหย่อนใจด้วย